## Zakon o boravišnoj pristojbi (pročišćeni tekst)

### NN 35/1995 (26.5.1995.), Zakon o boravišnoj pristojbi (pročišćeni tekst)

# ODBOR ZA ZAKONODAVSTVO ZASTUPNIČKOG DOMA SABORA REPUBLIKE HRVATSKE

Na temelju članka 19. Zakona o izmjenama i dopunama Zakona o boravišnoj
pristojbi Odbor za zakonodavstvo Zastupničkog doma Sabora Republike Hrvatske na
sjednici održanoj 27. travnja 1995. utvrđuje pročišćeni tekst Zakona o
boravišnoj pristojbi.

Pročišćeni tekst Zakona o boravišnoj pristojbi sadrži tekst Zakona o
boravišnoj pristojbi ("Narodne novine" br. 27/91.) te izmjene i
dopune objavljene u "Narodnim novinama" br. 109/93. i 30/94.

Klasa: 334-05/93-01/06

Zagreb, 27. travnja 1995.

Predsjednik Odbora za zakonodavstvo
Zastupničkog doma Sabora Republike Hrvatske

**Ante Klarić, dipl. iur.**, v. r.

---

### ZAKON

### O BORAVIŠNOJ PRlSTOJBI (PROČIŠĆENI TEKST)

Članak 1.

Građanin koji u turističkom mjestu izvan svog prebivališta koristi uslugu
nočenja u smještajnom objektu u kojem se obavlja ugostiteljska ili turistička
djelatnost (u daljnjerr tekstu: smještajni objekt) plaća boravišnu pristojbu.

Smještajnim objektom u smislu ovoga Zakona razumijeva se: hotel, pansion
motel, turistički apartman, odmaralište, odmaralište za djecu i mladež kamp
kuća i stan za odmor, soba za iznajmljivanje, lječilište, planinarski dom
prenoćište, vez u luci nautičkog turizma (sidrištu, privezištu, turističkoj luci,
marini i nautičkom centru) i svi drug objekti u kojima se građanima pružaju
usluge noćenja.

Članak 2.

Boravišnu pristojbu plaća vlasnik kuće ili stana za odmor u turističkom
mjestu i sve osobe koje borave u toj kuć ili stanu.

Osobe iz stavka 1. ovoga članka boravišnu pristojbu plaćaju kada u kući i
stanu za odmor u turističkom mjestu borave u razdoblju od 15. lipnja do 15.
rujna.

Boravišnu pristojbu plaća i vlasnik plovila koje se nalazi na vezu u luci
nautičkog turizma kada boravi na plovilu te sve osobe koje borave na tom
plovilu

Kućom ili stanom za odmor, iz stavka 1. ovoga članka, smatra se svaka zgrada
ili stan, koji se koriste sezonski ili povremeno.

Kućom za odmor, u smislu ovoga Zakona, ne smatraju se gospodarske zgrade koje
služe za smještaj poljodjelskih strojeva, alata i slično.

Članak 3.

Boravišnu pristojbu ne plaćaju:

1. djeca do dvanaest godina starosti,

2. slijepe i gluhe osobe s tjelesnim invaliditetom,

3. sudionici školskih izleta organiziranih od strane školske ustanove,

4. osobe upućene na liječenje u lječilište od strane zdravstvene ustanove,

5. dugogodišnji stalni gosti u turističkom mjestu zaslužni za unapređenje
turizma, na prijedlog mjesnog odbora, a po posebnoj odluci turističkog vijeća
turističke zajednice,

6. pripadnici Ministarstva unutarnjih poslova i Ministarstva obrane, kada
noće u smještajnom objektu, a nalaze se na obavljanju službenih zadaća,

7. sezonski radnici s prijavljenim boravkom u turističkom mjestu,

8. putnici na putničkom brodu u međunarodnom pomorskom prometu kada se brod
nalazi u sidrištu ili vezu u luci,

9. vlasnici izvorne stare obiteljske kuće, stečene nasljeđivanjem od
ostavitelja koji je imao prebivalište u turističkom mjestu i članovi njegove
uže obitelji kada borave u toj kući.

Članak 4.

Osobe od 12 do navršenih 18 godina starosti, plaćaju boravišnu pristojbu
umanjenu za 50%.

Članak 5.

Vlasnik iz članka 2. stavka 1. ovog Zakona i članovi njegove uže obitelji,
plaćaju boravišnu pristojbu umanjenu za 70%.

Članovima uže obitelji vlasnika kuće i stana za odmor u smislu ovoga Zakona
smatraju se supružnik, djeca, pastorčad, usvojenici, roditelji i usvojitelji.

Članak 6.

Boravišna pristojba plaća se po svakom ostvarenom noćenju, ako ovim Zakonom
nije drukčije određeno.

Boravišnu pristojbu pod jednakim uvjetima plaćaju i strani državljani.

Na strane državljane ne primjenjuju se odredbe članka 5. i 12. ovoga Zakona.

Članak 7.

Osobe iz članka 3. točke 1., 2., 3., 4., 6., 7., 8. i 9. ovoga Zakona
dokazuju pravo na oslobađanje od plaćanja boravišne pristojbe, a osobe iz
članka 4. i 5. dokazuju pravo na plaćanje umanjenog iznosa boravišne pristojbe
potvrdama odgovarajućih ustanova, liječničkim svjedodžbama i sličnim ispravama
te iskaznicom udruženja građana.

Članak 8

Visinu boravišne pristojbe na prijedlog ministra turizma utvrđuje Vlada
Republike Hrvatske u prvoj polovini tekuće godine za slijedeću godinu.

Razdoblje glavne sezone, predsezone i posezone u turističkim mjestima
utvrdit će ministar turizma na prijedlog županijske skupštine.

Članak 9.

Boravišna pristojba je prihod turističkih zajednica. Prikupljena sredstva
boravišne pristojbe raspoređuju

se:

1. 65% sredstava turističkoj zajednici općine ili
grada, od čega:

- 30% sredstava turistička zajednica doznačuje
općini ili gradu na području kojih je osnovana,

- od preostalih sredstava s 20% turistička
zajednica raspolaže za svoje potrebe, a s 80% sredstava raspolaže za potrebe
turističkog mjesta.

2. 10% sredstava turističkoj zajednici županije,

3. 25% sredstava Hrvatskoj turističkoj zajednici.

Sredstva iz stavka 2. točke 1. alineje 1. ovoga članka općina ili grad
koriste za uređivanje naselja u funkciji turizma.

Godišnji program korištenja sredstava iz stavka 2. točke 1. alineje 2. ovoga
članka turistička zajednica prihvaća i provodi uz pribavljeno mišljenje
općinskog ili gradskog poglavarstva.

Odredbe ovoga Zakona koje se odnose na turističku zajednicu općine ili grada
i županije, odgovarajuće se primjenjuje na Turističku zajednicu Grada Zagreba.

Odredbe ovoga Zakona koje se odnose na turističku zajednicu općine ili grada
odgovarajuće se primjenjuju na turističku zajednicu mjesta ukoliko je osnovana
sukladno posebnom zakonu.

Članak 10.

Turistička zajednica općine ili grada sredstva boravišne pristojbe koja
pripadaju turističkom mjestu, tijekom poslovne godine raspoređuje sukladno
godišnjem programu rada i financijskom planu i njihovom izvršenju u turističkom
mjestu.

Turistička zajednica općine ili grada sredstva boravišne pristojbe koristi
za poboljšanje uvjeta boravka turista u turističkom mjestu, za promicanje
turizma na području općine ili grada, te za redovitu djelatnost turističke
zajednice.

Članak 11.

Pravne i fizičke osobe, koje pružaju uslugu noćenja u smještajnim objektima
naplaćaju boravišnu pristojbu istodobno s naplatom pružene usluge.

Iznimno od odredbe stavka 1. ovoga članka pravne i fizičke osobe koje
pružaju uslugu stalnog veza u luci nautičkog turizma, boravišnu pristojbu mogu
naplatiti i prilikom naplate bilo koje usluge koju pružaju korisniku stalnog
veza.

U računu za pružene usluge iz stavka 1. i 2. ovoga članka posebno se
označuje iznos naplaćene boravišne pristojbe, a u slučaju iz članka 3. ovoga
Zakona navodi se osnova za oslobođenje od plaćanja, te u slučajevima iz članka
4. i 5. ovoga Zakona navodi se i osnova za plaćanje umanjenog iznosa boravišne
pristojbe.

Članak 12

Vlasnik iz članka 2. stavka 1. ovoga zakona, za razdoblje od 15. lipnja do
15. rujna može, za sebe i članove uže obitelji, boravišnu pristojbu platiti u
paušalnom iznosu, kako slijedi:

|  |  |  |
| --- | --- | --- |
| Razred turističkog  mjesta | Boravišna pristojba u DEM | |
| za dva člana  (po osobi) | za svakog sljedećeg  člana (po osobi) |
| A | 15 | 6 |
| B | 12 | 5 |
| C | 10 | 4 |
| D | 7,5 | 3 |

Boravišna pristojba u ostalim mjestima koja nisu razvrstana u razrede
uplaćuje se sukladno D razredu turističkog mjesta.

Boravišna pristojba plaća se u protuvrijednosti domaće valute u odnosu na
DEM po srednjem tečaju Narodne banke Hnratske na dan uplate.

Vlasnik iz stavka 1. ovoga članka dužan je paušalni iznos boravišne
pristojbe uplatiti do 15. srpnja tekuće godine na uplatni račun turističke
zajednice općine, grada i turističke zajednice mjesta, a ukoliko one nisu
osnovane, paušalni iznos boravišne pristojbe vlasnik je dužan uplatiti na
uplatni račun "Hrvatske turističke zajednice".

Članak 13.

Pravna i fizička osoba iz članka 11. stavka 1. i 2. ovoga Zakona uplaćuje boravišnu
pristojbu u roku od pet dana po isteku svakog tjedna, na uplatni račun
turističke zajednice općine, grada ili turističke zajednice mjesta.

Pravna i fizička osoba koja naplatu boravišne pristojbe obavlja s naplatom
usluge pružene putem pisanog ugovora, iznos boravišne pristojbe uplaćuje tri
dana nakon naplate računa za pruženu uslugu, a najkasnije u roku od trideset
dana od posljednjeg dana boravka građanina u smještajnom objektu.

Vlasnik iz članka 2. ovoga Zakona, dužan je platiti boravišnu pristojbu
turističkoj zajednici u roku iz stavka 1. ovoga članka, po završenom boravku u
turističkom mjestu.

Turistička zajednica iz stavka 1. ovoga članka dužna je tri dana po proteku
zakonom utvrđenog roka prispjela sredstva boravišne pristojbe doznačiti korisnicima
iz članka 9. ovoga Zakona.

Ako turistička zajednica iz stavka 1. ovoga članka nije osnovana, osobe iz
stavka 1., 2. i 3. ovoga članka dužne su naplaćenu boravišnu pristojbu uplatiti
u zakonom utvrđenom roku, Hrvatskoj turističkoj zajednici.

Hrvatska turistička zajednica sredstva boravišne pristojbe iz stavka 5.
ovoga članka rasporedit će sukladno članku 9. ovoga Zakona.

Članak 14.

Pravne i fizičke osobe koje pružaju uslugu noćenja u smještajnom objektu
dužne su u roku od 24 sata po dolasku prijaviti turističkoj zajednici općine,
grada ili njihovim podružnicama ili turističkoj zajednici mjesta, sve osobe
kojima se pruža usluga noćenja u smještajnom objektu, te u roku od 24 sata
odjaviti njihov boravak.

Vlasnici iz članka 2. ovoga Zakona dužni su u roku iz stavka 1. ovoga članka
turističkoj zajednici općine, grada ili njihovim podružnicama ili turističkoj
zajednici mjesta prijaviti svoj boravak ili boravak svih ostalih osoba, te
odjaviti njihov boravak.

Vlasnik iz članka 2. stavka 1. ovoga Zakona obvezan je prijaviti boravak
osoba samo u razdoblju od 15. lipnja do 15. rujna.

Način vođenja popisa osoba iz stavka 1. i 2. ovoga članka, te oblik i
sadržaj obrasca prijave, propisat će ministar turizma.

Podaci iz stavka 1. i 2. ovoga članka mogu se koristiti samo u statističke
svrhe.

Članak 15.

Nadzor nad naplatom boravišne pristojbe obavlja turistička inspekcija.

Pravnoj i fizičkoj osobi koja pruža usluge noćenja u smještajnom objektu, te
vlasnicima iz članka 2. ovoga Zakona koji u propisanom roku turističkoj
zajednici iz članka 14. stavka 1. ovoga Zakona ne uplate sredstva boravišne
pristojbe, turistički inspektor rješenjem će naložiti da sredstva boravišne
pristojbe uplate turističkoj zajednici.

Članak 16.

Novčanom kaznom u protuvrijednosti domaće valute od 1.000 do 3.000 DEM
kaznit će se za prekršaj pravna osoba koja pruža usluge noćenja u smještajnom
objektu ako:

1. u svakom pojedinačnom slučaju ne naplati boravišnu pristojbu istodobno s
naplatom usluge noćenja u smještajnom objektu ili kod naplate bilo koje usluge
korisniku stalnog veza te iznos boravišne pristojbe posebno ne označi na računu
(članak 11. stavak 1., 2. i 3.),

2. boravišnu pristojbu ne uplati u roku od pet dana po isteku svakog tjedna
na poseban uplatni račun turističke zajednice općine, grada ili turističke
zajednice mjesta (članak 13. stavak 1.) ili ako sredstva boravišne pristojbe ne
doznači u roku od tri dana nakon naplate računa, a najkasnije u roku od 30 dana
po pruženoj usluzi (članak 13. stavak 2.),

3. ne prijavi boravak građanina koji koristi uslugu noćenja u smještajnom
objektu sukladno članku 14. stavku 1. ovoga Zakona.

Za prekršaj iz stavka 1. ovoga članka kaznit će se i odgovorna osoba u
pravnoj osobi novčanom kaznom u protuvrijednosti domaće valute od 100 do 500
DEM.

Novčanom kaznom u protuvrijednosti domaće valute od 500 do 1.000 DEM za
prekršaj iz stavka 1. ovoga članka kaznit će se fizička osoba koja pruža usluge
noćenja u smještajnim objektima.

Članak 17.

Novčanom kaznom u protuvrijednosti domaće valute od 100 do 500 DEM kaznit će
se za prekršaj vlasnik kuće i stana za odmor u turističkoj mjestu, koji
turističkoj zajednici iz članka 14. stavak 2. ovoga Zakona ne prijavi svoj
boravak ili boravak ostalih osoba u tom objektu u razdoblju od 15. lipnja do 15.
rujna tekuće godine.

Novčanom kaznom iz stavka 1. ovoga članka kaznit će se za prekršaj i vlasnih
plovila koji se nalazi na vezu u luci nautičkog turizma koji turističkoj
zajednici iz članka 14. stavka 2. ovoga Zakona ne prijavi svoj boravak ili
boravak ostalih osoba na plovilu.

Članak 18.

Iznos novčanih kazni iz članka 16. i 17. ovoga Zakona obračunat će se po
srednjem tečaju DEM Narodne banke Hrvatske na dan naplate kazne.

Članak 19.

Hrvatska turistička zajednica dužna je sredstva boravišne pristojbe iz
članka 13. stavka 5. ovoga Zakona pripadajuća turističkoj zajednici općine ili
grada, turističkoj zajednici mjesta, te turističkoj zajednici županije,
prikupljena tijekom poslovne godine do dana osnivanja turističke zajednice,
doznačiti na zahtjev turističkoj zajednici.

Sredstva boravišne pristojbe iz stavka 1. ovoga članka Hrvatska turistička
zajednica dužna je doznačiti turističkoj zajednici iz stavka 1. ovoga članka u
roku od 30 dana od podnošenja zahtjeva.

Članak 20.

Danom stupanja na snagu Zakona o izmjenama i
dopunama Zakona o boravišnoj pristojbi ("Narodne novine", br.
109/93.) prestaje važiti Uredba o izmjeni Zakona o boravišnoj pristojbi
("Narodne novine", br. 53/93.) i Uredba o izmjenama i dopunama Zakona
o boravišnoj pristojbi ("Narodne novine", br 73/93 ) te se stavlja
izvan snage točka 26. i 27. Uredbe o nastavljanju važenja pravnoga sadržaja i
učinka određenih uredbi Vlade Republike Hrvatske na temelju zakonske ovlasti
("Narodne novine", br. 109/93.).

Pročišćeni tekst, NN 35/1995-708